Изх. № 18796 /10.12.2018 г.

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО” /п/**

**ВАЛЕРИ СТОЯНОВ**

 **ПРОТОКОЛ**

 **I.** На 04.12.2018 г. от 15.00 часа, в град София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1515/04.12.2018г., на изпълнителния директор на ИА “ВКВПД”, в състав:

**Председател**:

Валентин Чиликов – началник отдел „Управление на държавната собственост“, дирекция „Управление на собствеността и жилищен фонд“,

**Членове**:

 1. Иван Керефеин – главен експерт в отдел „Управление на държавната собственост”

2. Марияна Караиванова – главен експерт в отдел „Обществени поръчки“, дирекция „Управление на собствеността и жилищен фонд“,

3. Цанислав Василев – юрисконсулт в отдел „Правно обслужване“,

4. Румяна Станкулова – главен експерт в отдел „Счетоводство”

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на неотложен ремонт на покривното покритие на сградата на Военен клуб - Бургас“.**

На 16.11.2018г. в профила на купувача е публикувана обява с изх. № 17416/16.11.2018 г. за събиране на оферти за възлагане на горепосочената обществена поръчка със срок за получаване на офертите – 17:30 часа на 03.12.2018 година.

 До определения краен срок на 03.12.2018 г., в деловодството на ИА “Военни клубове и военно-почивно дело”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 15811/30.11.2018 г., 14:45 часа | ДЗЗД НИКСТРОЙ МГА ИНВЕСТ |
| 2. | вх. № 15867/03.12.2018 г., 11:08 часа | ТРАКИЯ СТРОЙ ИНВЕСТ ЕООД |
| 3. | вх. № 15871/03.12.2018 г., 12:16 часа | ГАРАНТ СТРОЙ ООД |
| 4. | вх. № 15872/03.12.2018 г., 12:19 часа | НАЧЕВ СТРОЕЖИ ЕООД |
| 5. | вх. №15904/03.12.2018 г., 15:15 часа | ПЕТРОВ 95 – ЮРИ НЕНЧЕВ ЕООД |
| 6. | вх. №15914/03.12.2018 г., 16:12 часа | МЕГА ХИДРОСТРОЙ ЕООД |

Няма оферти, постъпили след крайния срок.

На 04.12.2018г., председателят на комисията получи постъпилите шест оферти с приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

На заседанието не присъстваха представители на кандидатите и участници в процедурата, съгласно чл. 54, ал. 2 от ППЗОП.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

 **ІІ.** На свое закрито заседание проведено на 07.12+.2018 г., определената със заповед № 1515/04.12.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**. Участникът **ДЗЗД НИКСТРОЙ МГА ИНВЕСТ, ЕИК 205153287** е представил оферта с вх. № 15811/30.11.2018 г.,

Дяловото участие на обединението е разпределено по следния начин:

МГА ИНВЕСТ ЕООД – 5 %

НИКСТРОЙ – 99 ЕООД – 95 %

С подписване на Анекс от 02.07.2018 г. към договора за обединение фирма НИКСТРОЙ – 99 ЕООД е определена за лидер (водещ партньор).

 При разглеждане на документите за подбор от офертата, комисията констатира, че участника е представил изискуемити документи, посочени в Обява изх. № 17416/16.11.2018 г., но те **не са актуални** към момента на подаване. Всички образци са с дата 12.07.2018 г.

 **Подадената оферта от ДЗЗД НИКСТРОЙ МГА ИНВЕСТ не отговаря на изискванията на Възложителя, тъй като участникът не отговоря на поставените критерии за подбор.**

**С оглед изложеното, комисията не допуска участника до оценяване.**

**2.** Участникът **ТРАКИЯ СТРОЙ ИНВЕСТ ЕООД, ЕИК 148105552** е представил оферта с вх. № 15867/03.12.2018 г.

При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17416/16.11.2018 г.

**3.** Участникът **ГАРАНТ СТРОЙ ООД, ЕИК 127588059** е представил оферта с вх. № 15871/03.12.2018 г.

При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17416/16.11.2018 г.

**4.** Участникът **НАЧЕВ СТРОЕЖИ ЕООД,** **ЕИК 102826517** е представил оферта с вх. № 15872/03.12.2018 г.

При разглеждане на документите за подбор от офертата, комисията констатира, че участника не е представил попълени Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, представялваща Образец № 6 или Декларация по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, представляваща Образец №7 посочени в Обява изх. № 17416/16.11.2018 г.

Посочените образци са задължителни при подаване на офертата.

**С оглед изложеното, комисията не допуска участника до оценяване.**

**5.** Участникът **ПЕТРОВ 95 – ЮРИ НЕНЧЕВ ЕООД,** **ЕИК 201684795** е представил оферта с вх. № 15904/03.12.2018 г.

При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17416/16.11.2018 г.

**6.** Участникът **МЕГА ХИДРОСТРОЙ ЕООД,** **ЕИК 131456729** е представил оферта с вх. № 15914/03.12.2018 г.

При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17416/16.11.2018 г.

**III.** Комисията пристъпи към оценка на техническото предложение за изпълнение на поръчката, което отговаря на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | **Вх. №/дата и час** | **Участник** | **Оценка** | **Мотиви на комисията** |
| **1.** | **Вх. № 15914/03.12.2018 г.** | **МЕГА ХИДРОСТРОЙ ЕООД** |  **100т. / 50%** | Представеното от участника техническо предложение е конкретно, и аргументирано.Конкретно, подробно и аргументирано са разписани всички позиции и мерки, предвидени от възложителя в неговото техническо задание.Разписана еорганизация на работа по време на отделните етапи на строителство и по видове СМР, с включени мерки по изп бълнение на изискванията посочени в техническата спецификация с приложено разпределение на техническите и човешки ресурси за реализиране на поръчката по видове работи, включително и в технологична таблица. Предложени са етапи за изпълнение, в които подробно и аргументирано са разписани дейностите в етапите на изпълнение на поръчката, вкл. с откриването на площадката; мобилизация на ресурсите; извършена е конкретна класификация на рисковете при работа на покривните пространства на сградата на ВК Бургас; осигуряването на битови условия, вкл. и питейна вода за работещите е разписано, съобразено с конкретния обект, като е посочено, че всички разходи и консумативи ще бъдат калкулирани и за сметка на изпълнителя; Подробно и аргументирано са изписани и представени методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.Участникът подробно и аргументирано, за конкретният обект е разписал разпределение на техническите и човешки ресурси за реализиране на поръчката по видове работи – в табличен вид подробно, аргументирано по видове дейности и с конкретно разписана техника, оборудване и механизация е предложено изпълнението на дейностите описани в количествената сметка.Последователността на процесите и технологията на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване са за обект „ВК Бургас“, а не по принцип. В разработената строителна програма за обезпечаване строителните дейности при изпълнение на обекта е посочена подробно и аргументирано последователността на изпълнение на основните видове дейности, както и взаимообвързаността на конкретните действия при изпълнението им, с подробно разписани стъпки за всяка от тях. Подробно и аргументирано са представени процесите, реда за закупуване, съгласуване с Възложителя на влаганите материали. Организацията на работа, която ще създаде кандидата за действията на техническите лица, ангажирани в изпълнението на строителството, както и координацията между тях е предоставена както описателно, така и графично. Посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество.. Видовете мерки за постигане на ефективност на отделните етапи на работа и методите, които участникът ще използва за осигуряване на качество и контрол за завършване на работата в срок са конкретно и детайлно изброени, а именно: организация на персонала, изисквания към материалите, контрол на материалите, осигуряване на здравословни и безопасни условия на труд и др. подробоно и аргументирано са описани, вкл. чрез схематично представяне на коориданцията и управлението, взаимодействието, комуникациите, както с Възложителя така и вътрешно фирмените. В табличан вид е представена по видове и модели цялата необходима техника и механизация, с която ще се извършват дейностите.В дейностите по осигуряване на здравословни и безопасни условия на труд са изброени, както притежавания от участника сертификат за управление на здравето и безопасност при работа в строителството, така и е разработен план за безопасност и здраве, както и са конкретно изброени изискванията и забраните, които участникът ще предприеме по отношение всеки член на екипа, ангажиран с работа на обекта, с цел избягване на рискове и осигуряване на безопасни и здравословни условия на труд. Посочени са и изрично предпазните мерки, които ще се спазват при работа на височина, ел. безопасност и пожарна и аварийна безопасност и др. В тази връзка са посочени и някои методи за управление на строителните и други отпадъци, които участникът ще използва с цел създаване благоприятна среда за работа на собствения си персонал, което би довело и до предотвратяване замърсяването на района, в който се намира обекта, вкл. са предвидени мерки касаещи евентуално възникване на аварии и/или пожари.В раздела, касаещ контрола на материалите са подробно описани лицата, които ще бъдат ангажирани с осъществяването му и етапа на който всеки от тях следва да го осъществява, както и са изброени етапите, които включва входящия контрол с конкретизиране на действията, включени във всеки етап. Направено е описание на конкретните задължения на специалиста „Контрол по качеството“, свързани с изпълнение на дейностите, осигуряващи извършване на контрола върху качеството на материалите, които ще бъдат влагани в обекта- предмет на поръчката, вкл. е предвиден ред за съгласуване на закупуването на материалите и оценка на качеството на същите от Възложителя. Разписана е и специална Програма за управление и осигуряване на качеството. |
| **2.** | **Вх.№ 15904/03.12.2018 г.** | **ПЕТРОВ 95 – ЮРИ НЕНЧЕВ ЕООД** | **50 т./ 50%** | Представеното от участника техническо предложение в средна степен покрива изискванията на възложителя:Разписана е организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложените за обекта мерки са „по принцип“. В етапите за изпълнение, са разписани дейностите за изпълнение на поръчката, вкл. с откриването на площадката; мобилизация на ресурсите; безопасност на движението; осигуряване на битови условия, вкл. и питейна вода за работещите; разчистване на строителна площадка; Изписани са методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.Участникът е разписал последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В техническото си предложение, участника посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Разписани са взаимодействието и комуникациите, както с Възложителя така и вътрешно фирмените. Посочени са и предпазните мерки, които ще се спазват при работа. Контрола на влаганите материали е описан „по принцип“. Участникът е разписал в техническото си предложение, че взаимодейства с проектантски екип и строителен надзор, каквито за конкретния обект не са приложими.Кандидата е посочил поименен състав на персонал, какъвто не е изискван от Възложителя, но не уточнява дали отговарят като профил и възраст на нормативната уредба.Участникът кандидатства за изпълнение на ремонтни работи на покрива на ВК Бургас, но в Техническото си предложение, в Раздел „Опазване на околната среда“, т.1 е разписал, че „Демонтажните РСРД ще се извършват на територията на СУ Стоян Заимов - Плевен“. По същия начин, но в т.4 е разписал, че: ще спазва „Наредбата за поддържане на чистотата и управлението на отпадъците на територията на община Пловдив“, както и „Транспортирането на строителните отпадъци, ще се извършва по маршрут и до инсталации, посочени от кмета на община Плевен“.  |
| **3.** | **Вх.№ 15867/03.12.2018 г.** | **ТРАКИЯ СТРОЙ ИНВЕСТ ЕООД** |  **50т. / 50%** |  Представеното от участника техническо предложение в средна степен покрива изискванията на възложителя:Разписана е организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложените за обекта мерки са „по принцип“. В етапите за изпълнение, са разписани дейностите за изпълнение на поръчката, вкл. с откриването на площадката; мобилизация на ресурсите; безопасност на движението; осигуряване на битови условия, вкл. и питейна вода за работещите; разчистване на строителна площадка; Изписани са методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.Участникът е разписал последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В техническото си предложение, участника посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Разписани са взаимодействието и комуникациите, както с Възложителя така и вътрешно фирмените. Посочени са и предпазните мерки, които ще се спазват при работа. Контрола на влаганите материали е описан „по принцип“. Участникът е разписал в техническото си предложение, че взаимодейства с проектантски екип и строителен надзор, каквито за конкретния обект не са приложими.Кандидата е разписал, че ще „изготви и предостави на Възложителя на хартиен носител три комплекта екзекутивна документация“, каквато за конкретния обект е неприложима.Участникът кандидатства за изпълнение на ремонтни работи на покрива на ВК Бургас, но в Техническото си предложение, в Раздел „Контрол на качеството по изпълнение на отделните видове СМР“ е разписал мерки за опазване на околната среда, като: „отделяне на отровни газове; наличие на опасни частици или газове във въздуха; излъчване на опасна радиация“, каквито рискове за конкретния обект не съществуват.Кандидата, в своето Техническо предложение, е разписал, че ще „Преди започване на СМР уведомява ИА ГИТ и ДНСК“, което уведомление е неприложимо.Участникът е разписал мерки за осигуряване на безопасна работа от типа на: „работа със заваръчни средства; работа с бои и химикали в затворени помещения; работа на изкуствено осветление“, каквито за обекта са неприложими.Кандидата, в Раздел „Гаранционни срокове за изпълнените от нас видове работи по обекта на поръчката“ е разписал срокове за: „всички видове новоизпълнение строителни конструкции на сгради и съоръжения, включително и на земната основа под тях – 10 год.; за възстановени строителни конструкции на сгради и съоръжения, претърпели аварии – 8 год.“, каквито гаранции са неприложими за покривните работи по сградата на ВК Бургас. |
| **4.** | **Вх.№ 15871/03.12.2018 г.** | **ГАРАНТ СТРОЙ ООД** | **25 т. / 50%** | Представената от участника предварителна концепция е схематична и непълна и не кореспондира с техническото задание на възложителя.Участникът формално е разписал дейности по всички, предвидени от възложителя позиции и мерки.На няколко места в Техническото си предложение кандидата е разписал, че ще комуникира и съгласува работата си с проектант и строителен надзор на обекта, каквито не са приложими в конкретния случай.Участникът е разписал, че ще изготвя и прилага екзекутивна документация, каквато за обекта е неприложима.Кандидата, в своето Техническо предложение е разписал, че: „Керемидите се свалят от горе надолу и от ляво на дясно; Демонтираните керемиди се нареждат по покрива една върху друга ...“ каквато дейност Възложителят в своето задание не предвижда, защото покрива е плосък и се изпълнява с двупластова хидроизолация с посипка на горен слой и газопламъчно залепване.Участникът е разписал дейностите по демонтаж и възстановяване на мълниезащитата „по принцип“ и под условия, а не конкретно за обекта.Участникът в своето предложение е разписал, че ще извозва земни маси, каквато дейност за конкретния обект не е предвидена и е неприложима.В техническото си предложение кандидата е разписал, че ще използва „Багери и самосвали за изкопни работи“, каквито за обект: Ремонт на покривни покрития на сградата на ВК Бургас не са приложими.В техническото си предложение участникът е предвидил дейности по „завършваща подова настилка“, като от разписания текст не става ясно дали това се отнася до хидроизолацията с посипка или друг вид дейност, неприложима на обекта.Участникът е предвидил, че ще изпълнява дейности по вътрешни мазилки и шпакловки, като ще осигури „копия на архитектурни чертежи и детайли“, което е неприложимо за обекта.В табличната форма на изписване на необходимата техника за изпълнение на обекта, кандидата предвижда ползването на „багери и самосвали за изкопни работи“, каквито на обекта са неприложими.Участникът е разписал своето техническо предложение, формално, въпреки, че е съобразил разделите, предвидени от Възложителя, като задължителни за оценка на Техническо предложение на кандидат и въпреки обема. |

**IV.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

Участникът **МЕГА ХИДРОСТРОЙ ЕООД** е предложил:

2.1. цена за изпълнение на поръчката в размер общо на **215 842.21 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = (215 593.96/ 215 842.21) х 100 = 99.88 точки**

**П2 = 99.88 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 100 х 50% + 99.88 х 50% = 50.00 + 49.94 = 99.94 точки**

Участникът **ПЕТРОВ 95 – ЮРИ НЕНЧЕВ ЕООД** е предложил:

2.2. цена за изпълнение на поръчката в размер общо на **216 264.38 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 215 593.96/ 216 264.38 х 100 = 99.69 точки**

**П2 = 99.69 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 50 х 50% + 99.69 х 50% = 25.00 + 49.85 = 74.85 точки**

Участникът **ТРАКИЯ СТРОЙ ИНВЕСТ ЕООД** е предложил:

2.3. цена за изпълнение на поръчката в размер общо на **216 300.70 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 215 593.96/ 216 300.70 х 100 = 99.67 точки**

**П2 = 99.67 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 50 х 50% + 99.67 х 50% = 25.00 + 49.84 = 74.84 точки**

Участникът **ГАРАНТ СТРОЙ ООД** е предложил:

2.4. цена за изпълнение на поръчката в размер общо на **215 593.96 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 215 593.96/ 215 593.96 х 100 = 100.00 точки**

**П2 = 100.00 точки**

Формулата по която се изчислява „Комплексната оценка” за всеки участник е:

 **КО = П1х50% + П2х50%,** съответно

 **КО = 25 х 50% + 100.00 х 50% = 12.50 + 50.00= 62.50 точки**

 **V. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **МЕГА ХИДРОСТРОЙ ЕООД** | **99.94** |
| **2.** | **ПЕТРОВ 95 – ЮРИ НЕНЧЕВ ЕООД** | **74.85** |
| **3.** | **ТРАКИЯ СТРОЙ ИНВЕСТ ЕООД** | **74.84** |
| **4.** | **ГАРАНТ СТРОЙ ООД** | **62.50** |

Комисията определена да разгледа, оцени и класира офертите, събрани чрез публикуване на публична покана за възлагане на обществена поръчка с предмет: **“Извършване на неотложен ремонт на покривното покритие на сградата на Военен клуб - Бургас”** предлага за изпълнител на обществената поръчка класирания на първо мястоучастник **МЕГА ХИДРОСТРОЙ ЕООД** с оферта вх. № 15914/03.12.2018 г. и **комплексна оценка от 99.94 точки.**

Комисията, определена със Заповед № 1515/04.12.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**ПРЕДСЕДАТЕЛ**: ........................./В. Чиликов/

**ЧЛЕНОВЕ**: 1. ......................./И. Керефеин/

 2. ......................./М. Караиванова/

3. .............................../Ц. Василев/

4. ........................./Р. Станкулова/